Ruggero Cipolla

Nassù ël 2 dzèmber 1911Quegli anni del Novecento: storie di partigiani, soldati, contrabbandieri e frati, p.13, 
Enrico Bertone, ed. BLU, agn 2004e mòrt dël 2006, Ruggero Cipolla a l'era frà fransëscan.
A l'avìa pijà ij vot dël 1937.
Ant ël 1944 ël vësco Maurilio Fossati a l'avìa destinalo a l'assistensa dij përzoné a le Neuve ëd Turin, dagià che bon-a part dël clero secolar a l'era esponusse tròp con ij partì dl'Arzistensa.
An soa mission a l'ha assistù tanti condanà a mòrt: daj partisan fusilià al Martinèt, ai fassista giustissià apress ël 25 d'avril, fin-a ai sassin ëd Vilarbasse, darié condanà a mòrt an Piemont.
Dël 1988 a l'era stàit ëdcò chiel arestà për dontré di, për ël servissi ch'a fasìa a pro 'd chèich andagà për corussion.
A l'era peui surtine polid, a testa àuta.
A l'é stàit caplan a le Neuve fin-a al 1996, cand ch'a l'é artirasse ant ël convent ëd Salusse.
Ant ij darié mèis ëd soa vita a l'era ospità al convent ëd San Bërnardin an Borgh San Pàul, a Turin.

Euvre prinsipaj
I miei condannati a morte (1998);
Un francescano dietro le sbarre (1944-1994) (2000).

 Nòte 

Cipolla, Ruggero